**De-oi adormi**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-oi adormi curând,

În noaptea uitării,

Să mă duceți tăcând

La marginea mării.

Nu voi sicriu bogat,

Făclie și flamuri,

Ci-mi împletiți un pat

Din tinere ramuri.

Să-mi fie somnul lin

Și codrul aproape,

Luceasc-un cer senin

Pe-adâncile ape,

Care-n dureri adânci

Se nalță la maluri,

S-ar atârna de stânci

Cu brațe de valuri,

Se nalță, dar recad

Și murmură-ntr-una,

Când pe păduri de brad

Alunecă luna.

Și nime-n urma mea

Nu-mi plângă la creștet,

Doar moartea glas să dea

Frunzișului veșted.

Să treacă lin prin vânt

Atotștiutoarea,

Deasupră-mi teiul sfânt

Să-și scuture floarea.

Cum n-oi mai fi pribeag

De-atunci înainte,

M-or troieni cu drag

Aduceri-aminte,

Ce n-or ști că privesc

O lume de patemi,

Pe când liane cresc

Pe singurătate-mi.